PIDATO BAGADANG BATAGAK PANGHULU
SABALUN PASIRIAHAN
P : Angku Datuak
Kapado angku datuaklah kami sampaikan kato sapata.
Sungguahpun ka angku datuak surang tantu kapado sagalo alek kami selang nan bapangka karajo nan bajunjuang.
Apo nan dipulangkan ka angku datuak,
Anak itiak ate dalimo anak alang dalam baluka, kaciek indak disabuik namo gadang indak disabuik gala Jiko disabuik, aso dapek kaduo lambek katigo urang bijaksano kaampek urang cadiak pandai.
Pihak dibadan diri ambo ubo alu cimporong asok ujuang jari sambuangan lida.
Barek tajujuang di kapalo panjang tasandang pado bahu, ringan tajinjiang pado tangan.
Jadi kulifa maulana untuk manyampaikan kato sapata pado angku datuak.
Lai ko di dalam bai jo pusako dilingka adat jo limbago.
Kok lai di dalam bai jo limbago dilangka adat jo limbago ba pambai angku datuak jo kato sapata tu.
A : Anduak Kato
Angku datuak.
Sapanjang panitahan angku datuak cako nan kami tempokan sakatiko tarago mancari kato saukua rundiang sapakat.
Kinilah dapek dikami kato saukua rundiang sapakat panjawab kato angku datuak cako.
Sabagaimano pamulangan angku datuak lai di dalam bai jo pusako dilingka adat jo limbago angku datuak manyampaikan kato sapata pado kami .
Kajawab di kami angku datuak :
Sumu nan janiah nan angku datuak sawuak
Sayak nan landai nan angku datuak pakai
Mamahek lai di dalam bai, mambayak lai di dalam pasamaian dibuangan jalo tibo
Umpamo pelang ka balayia, layia takambang angin tibo, angin la tibo dimusimnyo, agak latibo di agianyo, ukua latibo di jangkonyo.
Wakatu pelang kabalayia lawik tanang ombak salasai sadang wakatu bungo kambang. Ala patuik angku datuak mangamudi.
Kok ado nan bagaso gaso dihati, takalang-kalang dimato sampaianlah angku datuak, sifat mananti malah kami.
PASIRIAHAN
P : Angku datuak..
Bahar datuak sampono nan barumah condong kabarat.
Kapo-kapo bala jo pisau talatak dalam sukatan
la mudiak epok jo carano ulu samba kapado adat.
Buatan rajo minangkabau utang dikito malakukan
Lai barisi siriah kuniang siriah kuniang siriah diladang sigai garu junjuang cigano.jikok dikaik rasan sakin Jikok digatiu rasan kuku.Bamalam inyo nan jangan nantikan gugua di tampuaknyo.
Ditayiak bukan tiok ari di mama bukan tiok malam dicai ai kutikonyo.Wakatu adat ka dipakai, wakatu limbago kadituang sinanlah siriah digunokan.
Siriahlah rindu minta dicabiak, pinanglah rindu minta di gatok.
Bakeh angku datuak sambah tibo.
A : Sagadang gadang biduak bapo jo kamudi
Sagadang gadang alek bapo jo pangka
Tiok tiok selang bapangka karajo bajunjuang
Bai bapangka mangko manjadi angku datuak
P : PAMBAO TAGAK
Tagaklah gaja dibarawan sarato sadonyo ampanglimonyo
Tagaklah datuak nak kami samba, samba ka datuak katibonyo.
PA : PASAMBAHAN
Mangkuak ala cawanpun ala paca dimano tatimponyo
Datuak ala pangulu ala bake angku datuak samba tibonyo
Anak urang dilubuak landai kapasa katanah tumbua
Kami ko ketek balun lai pandai umpamo tanaman jolong tumbua
Lapeh nan dari tanah tumbuah handak manjalang ka kuanatan
Umpamo tanaman jolong tumbuah uduik tasabab dek pagaran
Lapeh nana dari ka kuantan kapasa ka indogiri
Iduik tasabab dek pagaran areknyo karano tali
Abdul rasip di tana maka anak tuanku bandaruhum
Naik ka ate anjuang perak manuju mahligai tujuah pangkat
Kipe kasabuang kiri kanan langkok jo gandang pararakan
Takajuik puti dalam petak balari lari ate kapa
Diateh kapa main catu sambia baniago
Kami ko ketek lai mudo mata umua balun pandapek kurang
Mangigia badan di bao tagak kalu lah lida mangatokan
Kalau tasabuik di nan bukan alangka malu badan diri
Kalau tasabuik di nan bana alangka suko niniak mamak
Tapi samantangpun baitu ka di cubo jua agak saketek
Anta ko badan nan ka malu anta ko diri ka cilako
Minta tolong pado allah, allah juo nan ka manolong
Pua licin tumbuah diramba dibawa duli duli pohon
Kami ko ketek jolong manyamba dibawa duli mangkuto tuhan
Galang mingkudu tak bagata anta kok bira jo kaladi
Galang pangulu nan tak gawa anta ko allah dengan nabi
Basijorong mangali lamba basirawa bilo dugandum
Kalau tadorong kami manyamba gawa baribu kali ampun
Samba bijo samba malintang samba bairik sapu lantai
Ka ujuang/pangka kami manyamba katanga lalu ka tapi
Lalu kapado bundo kanduang samba takzim manjalani
Bilang bilang dai kato lansek kari tasisik diliang lantai
Kadibilang sado nan dapek nan tingga untuk dinan pandai
Pandai mancolok bangko ulu pata sijarum pakodian
Pandai maatok nan daulu pandai manyusun nan kudian
VARIASI PAKAIAN
Iyo malah ka di variasi pakaian.Pakaian angkatan Angku datuak baruko.Mulo mulo pakai lakek di bukak peti nan mangewang.Sadakak duo dantumnyo gamuruh ka tanga lawik.Mangucap ikan rajo basa disangko lawik nan la karam disangko bumi nan la runtuah, mandarak langik ka taban.Diambiak pakain lamo-lamo bukan pakaian uran gkini, pakaian niniak moyang kito.Kain banamo silenggopuin cabiak saketek dijarumek haragonyo batambah naiak makau ditanam anak padang.
Kain banamo kain kaliang di bai bajambu jambu suto.
Makin disasa makin kariang tibo la pane lambok pulo.
Dirameh rameh sikalamuntiang anak garudo di ateh langik
Tujuah ameh upah pangguntiang tujuah bayiu upah panjaik
Kain banamo lupak lapiak katigo kain sapik udang
Jatuah ka lawik la uwang tayiak mantiko indak namua ilang
Partamo pakain lakek, dilakekkan sarawa panjang. Batapak itiak di kakinyo suji basuji paminggangan. Kabek pinggangnyo pata duango
Kaduo pakaian lakek dikabek jo kabek pinggang
Kabek pinggang sirono candai nan barendo rendokan ukia rendonyo nilam parmato
Kabatenggang sado nan pandai kito katido tampan bulia jan baketek hati baputiah mato.
KAtigo pakaian lakek, baserong jo kain panjang.
Kain panjang rono sambilan panjang nan duo kali salapan.
Usa mangupek pambulakangan jan mamuji berhadapan.
Kaampek pakaian lakek, lakekla baju rono beludu batata intan dengan podi
Sapantun ribuik daun kayu rabah kian condong kamari
Kalimo pakain lakek, lakeklah ikek condong uji lakeklah cengkang cadorong bugi, lakeklah pakaian sapanuah badan, lakeklah cincin sapanuah jari.
Incoming search terms:
- pasambahan batagak pangulu
- pidato minang panghulu
- pidato minang mambari gala
- pidato datuak smo datuak
- pasambahan panghulu
- tekt pidato batagak gala marapulai
- pantun batagak gala
- contoh pidato tagak gala
- batagak datuak
- adat istiadat m
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn bem_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ceb_Latn min_Latn min_Latn min_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ban_Latn